B4-0733, 0744, 0751, 0752, 0755 και 0760/96

Ψήφισμα σχετικά με το Ευρωπαϊκό Συμβούλιο της Φλωρεντίας

Το Ευρωπαϊκό Κοινοβούλιο,

- έχοντας υπόψη τη δήλωση του Προέδρου του Συμβουλίου στις 19 Ιουνίου 1996 σχετικά με την προετοιμασία της συνόδου του Ευρωπαϊκού Συμβουλίου στη Φλωρεντία, στις 21-22 Ιουνίου 1996,

- έχοντας υπόψη το γεγονός ότι δεν υπήρξαν αποτελέσματα από τη σύνοδο των Υπουργών Εξωτερικών της Ευρωπαϊκής Ένωσης στις 17 Ιουνίου 1996,

- έχοντας υπόψη την πρόταση - πλαίσιο που παρουσίασε η Επιτροπή στις 19 Ιουνίου 1996, σχετικά με την κρίση ΒΣΕ,

Α. λαμβάνοντας υπόψη την πιθανή κρίση που απειλεί το Ευρωπαϊκό Συμβούλιο της Φλωρεντίας, μετά τον πολιτικό εκβιασμό του Ηνωμένου Βασιλείου η οποία παρεμποδίζει ήδη τη λήψη αποφάσεων στο πλαίσιο της Ένωσης,

ΣΠΟΓΓΩΔΗΣ ΕΓΚΕΦΑΛΟΠΑΘΕΙΑ ΤΩΝ ΒΟΟΕΙΔΩΝ

1. ανησυχεί βαθύτατα για τον κίνδυνο μείζονος κρίσης στο πλαίσιο των θεσμικών οργάνων της Ευρωπαϊκής Ένωσης και των σχέσεων μεταξύ κρατών μελών, καθώς και κρίσης στον αγροτικό τομέα και στον τομέα της κατανάλωσης, οι οικονομικές επιπτώσεις της οποίας θα μπορούσαν να είναι καταστροφικές για ολόκληρη τη γεωργική αλυσίδα;

2. καταδικάζει ρητά την πολιτική κωλυσιεργίας που ακολουθεί η βρετανική κυβέρνηση στο πλαίσιο του Συμβουλίου, η οποία προκαλεί την επιζήμια απομόνωση του Ηνωμένου Βασιλείου;

3. θεωρεί αντίθετη προς το πνεύμα και το γράμμα της Συνθήκης, ιδίως δε του άρθρου 5 της Συνθήκης, την εμπλοκή της λειτουργίας της Ένωσης από το Ηνωμένο Βασίλειο και καλεί τις κυβερνήσεις των κρατών μελών, καθώς και τα κοινοτικά θεσμικά όργανα να αναλάβουν τις κατάλληλες πρωτοβουλίες προκειμένου να θέσουν το Ηνωμένο Βασίλειο ενώπιον των ευθυνών του;

4. θεωρεί, ως εκ τούτου, απαραίτητο, να λάβει η βρετανική κυβέρνηση όλα τα αναγκαία μέτρα για την αποκατάσταση της εμπιστοσύνης του καταναλωτή στο βόειο κρέας, δίνοντας, έτσι, στην Ευρωπαϊκή Ένωση τη δυνατότητα να εξέλθει από την κρίση;

5. ζητεί, τέλος, από τους συμμετέχοντες στο Ευρωπαϊκό Συμβούλιο να καθορίσουν συγκεκριμένη στρατηγική για τη Διακυβερνητική Διάσκεψη και να συμφωνήσουν σχετικά με τις προτεραιότητες που θα εγκρίνουν, προκειμένου να αποφευχθεί τυχόν διακοπή του διαλόγου; τούτο προϋποθέτει, ενδεχομένως, τη δημιουργία «μηχανισμού κρίσης» που θα διασφαλίζει τη συνέχιση των συζητήσεων;

ΑΠΑΣΧΟΛΗΣΗ

6. ζητεί όπως η απασχόληση αποτελέσει την προτεραιότητα του Ευρωπαϊκού Συμβουλίου, διαπιστώνοντας ότι τα μέτρα που έχουν ληφθεί μέχρι σήμερα σε εθνικό και κοινοτικό επίπεδο για την καταπολέμηση της ανεργίας δεν στάθηκαν στο ύψος ούτε των δικτύων που δημιουργήθηκαν ούτε των στόχων που τέθηκαν;

7. όσον αφορά τις κατευθύνσεις της οικονομικής πολιτικής, παραπέμπει στο ψήφισμά του της 19ης Ιουνίου 1996 ((Μέρος Ι, σημείο 10 των ΣΠ αυτής της ημερομηνίας)); εκφράζει την ικανοποίησή του για την ενίσχυση του διαλόγου με τους κοινωνικούς εταίρους, όπως προβλέπεται από το σύμφωνο εμπιστοσύνης; υπογραμμίζει, επίσης, ότι τα μέτρα που προβλέπονται στο σύμφωνο εμπιστοσύνης δεν μπορούν να χρηματοδοτηθούν από τους πόρους που υπάρχουν σήμερα στην κατηγορία 3 του προϋπολογισμού και υπενθυμίζει ότι είναι επίσης ευθύνη των κρατών μελών να αποδεσμεύσουν τα απαιτούμενα μέσα για την εφαρμογή των προτάσεων που περιλαμβάνονται στη Λευκή Βίβλο της Επιτροπής «Ανάπτυξη, ανταγωνιστικότητα και απασχόληση»;

ΚΕΠΠΑ

8. συγχαίρει το Συμβούλιο για την υπογραφή της συμφωνίας σύνδεσης με τη Σλοβενία και εκφράζει την ελπίδα ότι η χώρα αυτή θα μπορέσει να συμμετάσχει σε όλες τις ήδη αναληφθείσες πρωτοβουλίες που αποσκοπούν στην προετοιμασία των χωρών της Κεντρικής και Ανατολικής Ευρώπης για την προσχώρησή τους στην Ένωση;

9. σε ό,τι αφορά την πρώην Γιουγκοσλαβία, και ανεξάρτητα από τα ψηφίσματα που θα εγκριθούν για το θέμα αυτό κατά τη διάρκεια της παρούσας περιόδου συνόδου:

- εμμένει στη άποψή του ότι τα προγράμματα που δρομολογήθηκαν μετά την υπογραφή των συμφωνιών του Ντέιτον πρέπει να συνεχισθούν έως την εδραίωση μιας βιώσιμης ειρήνης;

- ζητεί ο επαναπατρισμός των προσφύγων να πραγματοποιηθεί στο πλαίσιο ενός κοινού και γενικού προγράμματος τον συντονισμό του οποίου θα αναλάβει η Επιτροπή;

- επιμένει επίσης ότι θα πρέπει να διεξαχθεί έρευνα σε διεθνές επίπεδο σχετικά με τις πολιτικές που οδήγησαν στην πτώση της Σρεμπρενίτσα και προκειμένου οι εγκληματίες πολέμου κατά των οποίων το Διεθνές Ποινικό Δικαστήριο της Χάγης έχει απαγγείλει κατηγορίες, να προσαχθούν σε δίκη χωρίς καθυστέρηση;

10. καλεί όλα τα μέρη που μετέχουν στην ειρηνευτική διαδικασία στη Μέση Ανατολή να μην αποκλείσουν καμία λύση και να συνεχίσουν τις διαπραγματεύσεις στο πλαίσιο της αυστηρής προσήλωσης σε όλες τις ισχύουσες συμφωνίες;

11. εφιστά την προσοχή στην κρίση που απειλείται στο νοτιοανατολικό τμήμα της Ένωσης και εκτιμά ότι οι επαναλαμβανόμενες απειλές για τη χρήση βίας εναντίον κράτους μέλους αποτελούν σοβαρό κίνδυνο για την εδαφική ακεραιότητα του κράτους αυτού και για τη σταθερότητα στο Αιγαίο;

ΤΡΙΤΟΣ ΠΥΛΩΝΑΣ

12. ζητεί από το Συμβούλιο να αναγνωρίσει, στο πλαίσιο των συμβάσεων που έχουν συναφθεί στον τομέα της δικαιοσύνης και των εσωτερικών υποθέσεων (Σύμβαση Europol, Σύμβαση για τη διέλευση των εξωτερικών συνόρων, Σύμβαση για ένα ευρωπαϊκό σύστημα πληροφοριών και Σύμβαση για ένα τελωνειακό σύστημα και Σύμβαση για την προστασία των οικονομικών συμφερόντων της Κοινότητας) σημαντικό και σαφώς προσδιορισμένο ρόλο στο Ευρωπαϊκό Κοινοβούλιο και στο Δικαστήριο;

13. ζητεί από το Ευρωπαϊκό Συμβούλιο να εγκρίνει επιτέλους συγκεκριμένα μέτρα βασιζόμενο στις συστάσεις του και στις συστάσεις της Επιτροπής για μία αποτελεσματική καταπολέμηση του ρατσισμού και της ξενοφοβίας, και να εγκρίνει και να εφαρμόσει τη σύσταση με την οποία το 1997 ανακηρύσσεται «Ευρωπαϊκό Έτος κατά του Ρατσισμού»;

14. ζητεί, εξάλλου, να δοθεί ιδιαίτερη προσοχή στα λεπτά θέματα στα οποία υπάρχει σήμερα εμπλοκή στο πλαίσιο του Συμβουλίου, όπως είναι το πρόγραμμα ΜΕDA και η ολοκλήρωση της εσωτερικής αγοράς στον τομέα της ενέργειας;

0

0 0

15. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, καθώς και στα εθνικά κοινοβούλια και τις κυβερνήσεις των κρατών μελών.